Diari Oficial de la Generalitat Valenciana


Sumari del DOGV 6178, del 05-01-2010 (2010/4)

Informació pública del projecte de decret del Consell de la Generalitat, pel qual s'ordenen activitats i funcions de les estructures de suport per a un ús racional de medicament i productes sanitaris en l'Agència Valenciana de Salut.
-----------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6178

Data del DOGV
:   05-01-2010

Secció del DOGV
:   V. ANUNCIS - C) ALTRES ASSUMPTES

Número del document
:   2010/4


Data del document
:   23-12-2009

Organisme emissor
:   Conselleria de Sanitat

Tipus de document
:   Informació Pública

Informació pública del projecte de decret del Consell de la Generalitat, pel qual s'ordenen activitats i funcions de les estructures de suport per a un ús racional de medicament i productes sanitaris en l'Agència Valenciana de Salut. [2010/4]  
La modernització de les estructures sanitàries de la Comunitat Valenciana troba suport en la Llei 3/2003, de 6 de febrer, de la Generalitat, d'Ordenació Sanitària de la Comunitat Valenciana, en el Decret 25/2005, de 4 de febrer, del Consell de la Generalitat, pel qual s'aproven els estatuts reguladors de l'Agència Valenciana de Salut i en el Decret 74/2007, de 18 de març, que aprova el reglament sobre estructura, organització i funcionament de l'atenció sanitària de la Comunitat Valenciana.   
Les referències anteriors, juntament amb les innovacions incloses en la Llei 29/2006, de 26 de juliol, de garanties i ús racional dels medicaments i productes sanitaris, fan imprescindible una revisió i actualització de determinades activitats i funcions en matèria de productes i assistència farmacèutica, en l'àmbit de l'Agència Valenciana de Salut, per tal d'aconseguir el major grau d'efectivitat i economia en els recursos, propis o concertats, dedicats a este fi. La creixent autonomia en la gestió sanitària de la xarxa pública ho és sense minva del caràcter de servici públic subjecte als criteris generals de planificació de l'Agència Valenciana de Salut, i es reforcen els principis de coordinació i cooperació entre els distints centres i àmbits assistencials de manera que s'assegure plenament els drets dels ciutadans a la protecció de la salut.  
La Conselleria de Sanitat ha iniciat la tramitació del procediment d'elaboració del projecte de Decret del Consell pel qual s'ordenen activitats i funcions per a un ús racional del medicament i productes sanitaris en l'Agència Valenciana de Salut. De conformitat amb el que disposa l'article 43.1.c) de la Llei 5/1983, de 30 de desembre, del Consell, atés que el projecte normatiu afecta l'esfera dels drets i interessos legítims dels ciutadans, es procedix a l'obertura del tràmit d'informació pública de l'expedient. Per a això, el projecte de decret s'exposa al públic durant el termini de deu dies, comptadors des de l'endemà de la data de publicació d'este anunci en el Diari Oficial de la Comunitat Valenciana, per tal que s'hi puguen presentar al·legacions.  
L'expedient podrà examinar-se de dilluns a divendres, en horari de 09.00 a 14.00 hores, en l'Àrea de Farmàcia i Productes Sanitaris, siti a València, al número 31 del carrer del Misser Mascó, primera planta.  
València, 23 de desembre de 2009.- El director general de Farmàcia i Productes Sanitaris: José E. Clérigues Belloch.